RĪGAS DOMES IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV-1010, tālrunis 67026816, e-pasts: iksd.sportjaun@riga.lv

NOLIKUMS

Rīgā

|  |  |
| --- | --- |
| 17.05.2021. | Nr. DIKS-21-41-nos |

|  |
| --- |
| **Projekta "Ozoliņ(i)s diet(i) gāja, Liepu veda rociņā"** **nolikums** |

1. **Vispārīgie jautājumi**
2. Projekta mērķis ir etnogrāfisko deju apdaru veidošana un izmantošana skatuvisko tautas deju horeogrāfijās, veicinot Rīgas pašvaldības dibināto izglītības iestāžu (turpmāk - Iestādes) tautas deju kolektīvu (turpmāk – TDK) interešu izglītības skolotāju (turpmāk - Vadītāji) iesaisti jaunrades deju attīstībā, tautas nemateriālā kultūras mantojuma saglabāšanā un pārmantošanā.

2. Projekta uzdevumi ir:

2.1. rosināt Vadītājus meklēt, pētīt un atlasīt latviešu etnogrāfisko deju un rotaļu materiālus;

2.2. veidot etnogrāfisko deju vai rotaļu apdares, kā arī skatuviskās dejas, kurās izmantoti etnogrāfiskie un folkloras materiāli;

2.3. veicināt jauna un mākslinieciski augstvērtīga TDK repertuāra, kas atbilst dejotāju vecumposmam un attīstībai, pilveidi;

2.4. sagatavot etnogrāfisko deju un rotaļu apdaru metodisko materiālu;

2.5. atlasīt deju repertuāru TDK koncertam 2022. gadā.

1. Projekts īstenošanas forma ir attālināta.
2. Projektu īsteno Rīgas domes Izglītības un kultūras sporta departamenta Sporta un jaunatnes pārvalde (turpmāk - Pārvalde) sadarbībā ar Bērnu un jauniešu centra “Laimīte” Rīgas Interešu izglītības metodisko centru (turpmāk - Centrs) un Bērnu un jauniešu centra “Rīgas Skolēnu pils” folkloras kopu “Kokle” (turpmāk – Folkloras kopa).
3. Atbildīgā par Projekta norisi - Centra tautas deju galvenā speciāliste Ineta Bērziņa, e-pasts ineta.berzina@intereses.lv, tālrunis 29333653.

**II. Projekta norises laiks,** **dalībnieki, pieteikumu iesniegšana un dalības nosacījumi**

1. Projekts norisinās no 2021. gada maija līdz 2021. gada novembrim:

6.1. Vadītāji horeogrāfiju, deju apdaru aprakstus, pievienojot kustību vai deju video materiālu, zīmējumus un notis (turpmāk – Darbi) līdz 2021. gada 29. oktobrim iesniedz Centrā darba dienās no plkst. 10.00 līdz plkst.16.00 vai nosūta elektroniski uz e - pasta adresi: ineta.berzina@intereses.lv;

6.2. līdz 2021.gada 30.novembrim Darbus izvērtē 10.punktā minētā Komisija.

1. Deju apdaru un horeogrāfiju veidi:

7.1. latviešu etnogrāfiskās dejas apdare;

7.2. latviešu rotaļas vai rotaļdejas apdare;

7.3. latviešu skatuviskā tautas deja, kas veidota, izmantojot latviešu etnogrāfiskās dejas vai rotaļas horeogrāfisko un muzikālo materiālu.

1. Jaunrades deju muzikālo materiālu izvēlas atbilstoši projekta tēmai - etnogrāfisko deju apdaru veidošana un izmantošana skatuvisko tautas deju horeogrāfijās.
2. Veidojot deju apdares un jaundarbus jāievēro autortiesību likums un to regulējošie normatīvie akti.

**III. Vērtēšanas noteikumi, rezultātu paziņošana un apbalvošana**

1. Darbu vērtēšanai Bērnu un jauniešu centrs “Laimīte” izveido komisiju (turpmāk – Komisija), kas Darbus vērtē, ņemot vērā 7. punktā noteiktos apdaru un horeogrāfiju veidus un saskaņā ar šādiem vērtēšanas kritērijiem:

 10.1. etnogrāfiskā un folkloras materiāla izmantošana, dejas valodas izvērsums – no 1 līdz 10 punkti;

 10.2. oriģinalitāte, radošums un dramaturģija – no 1 līdz 10 punkti;

 10.3. dejas valodas, mūzikas un folkloras materiāla savstarpējā atbilstība – no 1 līdz 10 punkti.

1. Viena komisijas locekļa maksimālais piešķirtais punktu skaits ir 30 punkti.
2. Kopvērtējums katrai dejai tiek aprēķināts, summējot katra Komisijas locekļa piešķirto punktu skaitu, un iegūto punktu summu dalot ar Komisijas locekļu skaitu.
3. Rezultāti tiks publicēti Centra tīmekļvietnē [www.intereses.lv](http://www.intereses.lv) ne vēlāk kā līdz 2021.gada 30.novembrim.
4. Vadītājus apbalvo ar Centra diplomiem un pateicībām.
5. Desmit dejām veidotie apraksti, kas saņēmuši augstāko punktu skaitu, tiks iekļauti metodiskā materiāla izdevumā un tiem skaņu ierakstu studijā Folkloras kopa ierakstīs izvēlēto muzikālo materiālu.
6. Divdesmit dejas, kas saņēmušas augstāko punktu skaitu, tiks izvirzītas TDK koncertam 2022. gadā.
7. Komisijas lēmums nav apstrīdams.

**IV. Citi noteikumi**

 18. Iestādei pirms pieteikuma iesniegšanas jāsaņem rakstveida piekrišana no **nepilngadīgo Dalībnieku likumiskajiem pārstāvjiem vai pilngadīgajiem dalībniekiem** Dalībnieku fotografēšanai vai filmēšanai un fotogrāfiju vai audiovizuālā materiāla publiskošanai.

|  |  |
| --- | --- |
|  Pārvaldes priekšnieks | D. Vīksna |

|  |
| --- |
| Zālīte 67181587 |